cyanic-selkie/wikianc huggingface dataset:
Laki
Konsekvensar i Europa
Sommaren 1783 var den varmaste som er registrert og sjeldne trykksystem over Island fekk vinden til å blese søraustover. Den giftige skya dreiv til Bergen i Noreg, så til Praha i Böhmen den 17. juni, Berlin den 18. juni, Paris den 20. juni, Le Havre 22. juni, og til Storbritannia 23. juni. Tåka var så tjukk at båtar heldt seg i hamn og sola vart skildra som «blodfarga».
Svovelgassen kvelte offera sidan han fekk lungene til å utvide seg. Den lokale dødsprosenten i Chartres i Frankrike hadde i august og september 1783 ein auke på 5 % med over 40 døde. I Storbritannia viser arkiv at dødsprosenten auka hos arbeidarar som oppheldt seg mykje utandørs, og ein dødsprosent på kanskje 2–3 gonger høgare enn normalt i Bedfordshire, Lincolnshire og på austkysten. Overslag tyder på at rundt 23 000 britar døydde som følgje av forgifting i august og september.
Giftskya førte òg til oppvarming og kraftige torevêr med haglbyer som skal ha teke livet av mykje storfe fram til ho forsvann på hausten. Dette meteorologiske avviket førte til ein ekstrem vinter i 1784. Gilbert White skreiv at Selborne i Hampshire hadde 28 dagar på rad med frost. Ein meiner at den ekstreme vinteren tok livet av rundt 8 000 menneske berre i Storbritannia. Då våren kom opplevde Tyskland og andre sentrale delar av Europa alvorleg flaum som førte til stor skade.
Qianjiang
Qianjiang er ein kinesisk subprefektur-by midt i provinsen Hubei i det sentrale Kina. Han er direkte understilt provinsregjeringa. Qianjiang har eit areal på 2 004 km² og hadde ein million ibuarar i 1999.
Laki
Konsekvensar i Europa
Dei meteorologiske etterverknadane frå Lakiutbrotet medverka til fleire år med ekstreme vêrforhold i Europa. Frankrike opplevde ei rekke ekstreme vêrforhold over tid slik som alt for store avlingar som førte til fattigdom på landsbygda, etterfølgt av tørke, dårlege vintrar og somrar, inkludert ei kraftig haglbye i 1788 som øydela store avlingar. Alt dette førte til ein auke i fattigdom og hungersnaud som medverka til å utløyse den franske revolusjonen i 1789. Laki var berre ein av faktorane i ein tiårsperiode med klimatiske avvik, ettersom Grímsvötnutbrotet varte frå 1783 til 1785 og ein studie i nyare tid av El Niño òg har tydd på at det var ein uvanleg kraftig El-Niño-effekt i perioden 1789–93.
Qianjiang
Samferdsle
Jarnvegen Hankou–Yichang, ei snøggbane opna i 2012, stoppar i Qianjiang.
Laki
Konsekvensar i Nord-Amerika
I Nord-Amerika var vinteren 1784 den lengste og kaldaste som nokon gong er målt. Det vart registrert den lengste perioden med kuldegrader i New England, den største snømengda i New Jersey og den lengste perioden Chesapeake Bay var frose til. Det var òg mogeleg å gå på skeiser i Charleston Harbor. Ein kraftig snøstorm råka sørlege delar av dagens USA, Mississippielva fraus i New Orleans, og det var is enkelte stader i Mexicogolfen.
Qianjiang
Samferdsle
Kinas riksveg 318, ein av Folkerepublikken Kinas lengste hovudvegar, går gjennom området. Vegen tek til i Shanghai og er mellom anna innom Wuhan og Chengdu før han går inn i Tibet og Lhasa, og deretter heilt fram til ein kinesisk grenseovergang mot Nepal i Zhangmu.
Laki
Andre konsekvensar
Lakiutbotet påverka òg klimaet utanfor Europa, med svekka monsunsirkulasjon i Afrika og India, noko som medførte reduksjon i nedbørsmengda på -1 til -3 mm per dag over Sahel i Afrika, og mellom anna førte til lågare vasstand i Nilen.
Qianjiang
Soge
Qianjiang var eit tidleg senter for den kinesiske oldtidsstaten Chu.
Fylkesveg 127 i Hordaland
Fylkesveg 127 i Hordaland går mellom Fosse og Haukås i Kvam herad. Vegen er 3,5 km lang.
Trygg Trafikk
Trygg Trafikk (TT) er ein norsk medlemsorganisasjon som arbeider for auka tryggleik i trafikken. Trygg Trafikk er eit bindeledd mellom frivillige aktørar og offentlege styresmakter som har ansvaret for trafikktryggleik i Noreg. TT har fylkesavdelingar over hele landet.
TT blei skipa 1. juni 1956 under namnet Landsforeningen til fremme for Trygg Trafikk, på initiativ frå Samferdsledepartementet. Namnet blei endra til Landsrådet for Trygg Trafikk i 1958, og til Trygg Trafikk i 1973.
Trygg Trafikk oppretta Barnas Trafikklubb i 1966. I 2009 blei denne lagt om i samband med utviklinga av to nye nettstader - barnastrafikklubb.no for barn frå 3 til 6 år, og trafikkogskole.no for barn i grunnskulen.
Sue Monk Kidd
Oppvekst og utdanning
Sue Monk Kidd vart fødd i Sylvester i Georgia, og vart uteksaminert frå Texas Christian University som sjukepleiar i 1970. Etter eksamen arbeidde ho som sjukepleiar og sjukepleielærar.
Starten på forfattarkarrieren
Ho starta som skribent etter at eit essay ho skreiv i ein skriveklasse, vart utgjeve i magasinet Guideposts, og etterpå trykt oppatt i Reader's Digest (Det Beste). Ho heldt fram med å skriva for Guideposts.
Skrivestil
Dei første bøkene hennar, God’s Joyful Surprise (1988) og When the Heart Waits (1990), er andelege sjølvbiografiske forteljingar der ho fortel om korleis ho opplever kontemplativ kristendom. The Dance of the Dissident Daughter (1996) tek opp tema frå feministisk teologi.
Ho brukte tre og eit halvt år på å skriva den første romanen sin, The Secret Life of Bees. Den andre romanen, The Mermaid Chair (på norsk Havfruestolen), vart utgjeven i 2005.
Sue Monk Kidd har sagt seg påverka av Henry David Thoreau, Kate Chopin, Thomas Merton og Carl Jung.
Ho bur no i Charleston i South Carolina, saman med ektefellen og to born.
New Super Mario Bros.
Handlinga i spelet liknar dei i tidlegare Mario-plattformspel, der Mario må kome seg forbi ymse farar og fiendar for å berge prinsesse Peach frå Bowser. Mario får tilgang på fleire hjelpemiddel som hjelper han på ferda, deriblant supersoppen, eldblomen og stjerna som kvar gjev han særskilde eigenskapar. På ferda gjennom åtte verder med til samans 80 nivå, må Mario overvinne Bowser Jr. og Bowser før han får berga prinsessa.
Ein oppfølgjar til spelet, New Super Mario Bros. Wii, kom i 2009 på Wii.
Handling
New Super Mario Bros. opnar med Mario og prinsesse Peach gåande i lag medan eit lyn brått slår ned i slottet til Peach. Når Mario renn mot slottet for å sjå nærare, kjem Bowser Jr. og bortfører prinsessa. Mario innser fort kva som har skjedd, og skundar seg tilbake for å sette etter kidnapparen.
Oppsett
Attåt sjølve hovudeventyret i spelet er det ein modus for fleirspel. Her kan to spelarar kjempe mot kvarandre som Mario eller Luigi på ein av fem baner, der målet for begge er å bli førstemann til å samle eit fastsett nummer stjerner. Begge spelarane kan åta den andre spelaren for å stele stjerner. Å hoppe vanleg på motstandaren vil få han til å misse ei stjerne, medan å treffe han med eit rauvdunk vil koste han tre. Nokre minispel frå Super Mario 64 DS er tilgjengelege med nye moglegheiter for fleirspel. Det er til saman 18 småspel for ein enkelt spelar og 10 for fleire. Småspela er delte i fire kategoriar (en: «Action», «Puzzle», «Table» og «Variety»).
Arv
New Super Mario Bros. introduserer Dry Bowser, som etter det har dukka opp i andre spel i serien. I Super Smash Bros Brawl er det nokre referansar til New Super Mario Bros.
Ein oppfylgjar til spelet, New Super Mario Bros. Wii, blei utgjeven i slutten av 2009 til Wii. Her kan ein spele opp til fire spelarar samtidig. Den direkte oppfylgjaren, New Super Mario Bros. 2, blei kunngjort 21. april 2012 og kom ut til Nintendo 3DS i august 2012. New Super Mario Bros U blei lansert til Wii U i november 2012 og er ein indirekte oppfylgjar til New Super Mario Bros Wii.
Kurilsundet
Kurilsundet (russisk первый курильский пролив, Pervyj Kurilskij Proliv), òg kalla Det første Kurilsundet, er eit sund ved mellom øya Sjumsju i Kurilane og Kamtsjatka i Russland.
Pavel Nedvěd
Pavel Nedvěd er ein tsjekkisk tidlegare fotballspelar frå Skalná i Karlovy Vary-regionen. Frå ein offensiv midtbaneposisjon hadde han suksess i heimlandet med Sparta Praha, og sidan med SS Lazio og Juventus i Italia. Nedvěd var elles sentral på det tsjekkiske landslaget då det var eit av Europas beste i åra før og etter 2000.
Klubbspel
Nedvěd slo gjennom med Sparta Praha, ein klubb han spelte på i tida 1992-96. Her var han med om å vinne tre nasjonale seriemeisterskap og eitt nasjonalt cupmeisterskap. Sidan var han Lazio-spelar i fem år, 1996-2001, der han vann både nasjonale cupen og serien. Den 19. mai 1999 vart han matchvinnar då Lazio slo Real Mallorca med 2-1 i den aller siste finalen i cupvinnarcupen, eit møte som fann stad på Villa Park i Birmingham. Våren 2003 leidde Nedvěd Juventus fram til Meisterliga-finale mot AC Milan. Grunna mange gule kort måtte han stå over finalen, ein kamp som enda med Juventus-tap. Seinare i 2003 vart han kåra til Årets spelar i Europa. Nedvěd var aktiv i Juventus til 2009. Han var såleis ein av dei spelarane som heldt fram i klubben, etter at klubben i 2006 vart frådømt seriepokalen og sendt ned i Serie B.
Landslagsspel
Nedvěd deltok i 91 landskampar for Tsjekkia i tida 1994-2006. I hans tredje landskamp, Nedvěds fyrste heile kamp i landslagsdrakta, vann Tsjekkia i Praha 2-0 over Noreg og kneip EM-plassen framfor det norske mannskapet. Sommaren 1996 var Nedvěd var ein dei fremste på det tsjekkiske laget som nådde finalen i europameisterskapen i England, der Tsjekkia tapte EM-finalen på «golden goal» mot Tyskland. Fire år seinare rauk Tsjekkia ut or EM i fotball 2000 tidleg i leiken. Frå hausten 2000 var Nedvěd Tsjekkias lagkaptein i 40 kampar. Under Fotball-EM 2004 i Portugal tok Tsjekkia seg til semifinalane. I semifinalen mot Hellas vart Nedvěd kneskadd, og måtte gå av bana. Hellas vann 1-0 og seinare europa-pokalen, medan Nedvěd fekk plass på All Star-teamet i turneringa. I november 2005 var han på plass då Tsjekkia kvalifiserte seg til verdsmeisterskapen i Tyskland, etter to 1-0-sigrar over Noreg. Nedvěd deltok i alle tre VM-kampane til Tsjekkia i 2006, alle tre med tap. Gjennom 12 år skåra han 18 landslagsmål.
Phong Nha-Ke Bang
Phong Nha-Ke Bang (vietnamesisk Vườn quốc gia Phong Nha-Kẻ Bàng) er ein nasjonalpark i Vietnam. Parken vernar ein av dei to største karstregionane i verda med ei rekkje grotter. I 2003 vart han ført opp på UNESCO si verdsarvliste.
Området inneheld mange holer og grotter, men berre 20 av 70 km av dei er kartlagt enno av vietnamesiske og britiske vitskapsfolk. Av desse er 17 i Phong Nha-området og tre i Kẻ Bàng-området.
Parken har teke namnet sitt frå Phong Nha-hola, den vakraste av alle holene med sine mange fascinerande bergformasjonar, og Kẻ Bàng-skogen.
1713
1713 (romartal MDCCXIII) var eit normalår som byrja på ein sundag i den gregorianske kalenderen og eit normalår som byrja på ein onsdag i den julianske kalenderen.
Phong Nha-Ke Bang
Platået er truleg eit av dei beste og mest karakteristiske eksempla på komplekse karst-landskap i Søraust-Asia.
St. Andrä-Wördern
St. Andrä-Wördern er ein kommune (Marktgemeinde) i distriktet Tulln i forbundslandet Niederösterreich i Austerrike. Kommunen har ei flatevidd på 39,3 km² og nærare 8 000 ibuarar. Landsbyen Wördern ligg 177 meter over havet.
The Yardbirds
The Yardbirds er eit engelsk rockeband som er kjend for å ha starta karrierane til tre av nokre av dei mest kjende gitaristane i rocken: Eric Clapton, Jeff Beck og Jimmy Page. Dei var først blues-baserte, men stilen deira utvikla seg etter kvart til eksperimentell rock. Dei hadde fleire hittar som «For Your Love», «Over, Under, Sideways, Down» og «Heart Full of Soul». Dei var eit særs viktig knutepunkt mellom britisk R&B og psykedelia.
St. Andrä-Wördern
Kurt Waldheim var fødd i landsbyen St. Andrä.
The Yardbirds
The Yardbirds var pinoerar innan det meste av gitarnyvinningar i 60-åra: fuzz, feedback, forvrenging, baklengs ekko og betre forsterkarar. Dei var dei første som la vekt på komplekse sologitarparti og eksperiment.
Mesteparten av ideane til bandet, samt låtskrivinga, kom frå kvartetten som bestod av vokalist og munnspelar Keith Relf, trommeslagar Jim McCarty, rytmegitarist og bassist Chris Dreja og bassist og produsent Paul Samwell-Smith, som alle var medlåtskrivarar på dei originale hitsinglane i bandet, og som var kjernen i bandet. Det musikalske grunnlaget til bandet la òg grunnlaget for starten til Led Zeppelin, som vart danna av Jimmy Page etter han forlet the Yardbirds i 1968. The Yardbirds vart gjenforeint på 1990-talet, med McCarty, Dreja og nye medlemmer.
Starten
Bandet starta som the Metropolitan Blues Quartet i 1962–63 i forstadane til London og spelte først som støtteband for Cyril Davies. Dei vart lagt merke til i det blømande britiske bluesmiljøet då dei tok over som husband i Crawdaddy Club i Richmond, etter the Rolling Stones i september 1963.
Med eit repertoar Chicago-blues-artistar som Howlin' Wolf, Muddy Waters, Bo Diddley, Sonny Boy Williamson II og Elmore James starta the Yardbirds gradvis å få sitt eige publikum i London. Dei var uerfarne og ikkje særleg flinke, men tok det att i energi på bluesklassikarar som «Smokestack Lightning», «Got Love If You Want It», «Here 'Tis», «Baby What's Wrong», «Good Morning Little School Girl», «Boom Boom», «I Wish You Would», «Done Somebody Wrong», «Rollin' and Tumblin'» og «I'm a Man».
Den første viktige besetninga oppstod då den opphavlege sologitaristen (Anthony) Top Topham vart bytta ut med den guteaktige kunststudenten Eric Clapton i oktober 1963. Clapton hadde alt utvikla seg kraftig på instrumentet sitt, og soloane hans skilde seg ut får det meste dei andre gitaristane i det britiske bluesmiljøet gjorde. Mellom den slipe gitarspelinga hans og munnspelet til Relf, hadde bandet no to gode musikarar. Crawdaddy Club-impresario Giorgio Gomelsky, som hadde oppdaga the Rolling Stones, men som tenkte at han ikkje hadde kunnskap nok til å verte manageren deira, ville ikkje gå i denne fella på nytt og vart manageren til the Yardbirds, og seinare den første produsenten deira.
Med hjelp av Gomelsky fekk the Yardbirds platekontrakt med EMI sitt Columbia i februar 1964. Uvanleg som det var, vart det første albumet deira eit konsertalbum, Five Live Yardbirds, spelt inn på legendariske Marquee Club i London. Blueslegenda Sonny Boy Williamson II inviterte bandet med på turne i England og Tyskland.
Gjennombrot og avgangen til Clapton
Kvintetten spelte inn fleire singlar, mellom anna «I Wish You Would» og «Good Morning Little Schoolgirl», men det var den tredje singelen deira, «For Your Love», ein song av Graham Gouldman som ikkje var blues i det heile tatt, som gav dei den høgaste listeplasseringa dei hadde hatt til då i England, og som vart den første hitten deira i USA i 1965. Clapton var på denne tida ein blues-purist, og var rasande over steget bandet tok inn i popverda. Clapton forlet bandet i protest. Han vart så med John Mayall & the Bluesbreakers og spelte seinare i Cream og Blind Faith, før han lanserte ein solokarriere.
Tapet av gitaristen kunne vorte katastrofalt for the Yardbirds, for Clapton hadde alt gjeve dei ein særeigen stil med gitarspelet sitt. Clapton anbefalte Jimmy Page, ein studiogitarist han kjende som erstatninga si, men Page var ikkje sikker på han ville sei opp den lukrative studioavtalen han hadde og var uroa for helsa si. I staden anbefalte han venen Jeff Beck. Beck sin stil og hank for eksperimentering pressa the Yardbirds mot psykedelisk rock. Han heldt den første konserten med the Yardbirds berre to dagar etter Clapton forlet bandet.
I 1965 gav the Yardbirds ut eit par album i USA, sett saman av songar frå den britiske plata For Your Love.
Jeff Beck-perioden
Med Beck la The Yardbirds ut på den første amerikanske turneen sin i august 1965. Det skulle verte tre amerikanske turnear til medan Beck var i bandet. Ein kort europeisk turne fann stad i april 1966.
I Beck-perioden til Yardbirds skapte dei fleire banebrytande singlar, som «Heart Full of Soul», Bo Diddley sin «I'm a Man» og «Shapes of Things», og viktige album som Yardbirds (betre kjend som Roger the Engineer og først gjeve ut i USA som Over Under Sideways Down).
Beck eksperimenterte med fuzz-effektar, feedback og forvrenging som var med på å revolusjonere britisk rock. I tillegg nytta the Yardbirds både gregoriansk korsong og verdsmusikk i songane sine («Still I'm Sad», «Turn Into Earth», «Hot House of Omagarashid», «Farewell», «Ever Since The World Began») og forskjellige europeiske folkemusikkstilar i lag med sin eigen blues og rock. Dette gav dei eit rykte i den hippe undergrunnen då dei vart mindre kommersielle.
Beck vart stemnd fram som den beste gitaristen i 1966 av det britiske musikkmagasinet Beat Instrumental og arbeidet hans på denne tida påverka musikarar som Jimi Hendrix. Perioden han hadde med the Yardbirds vert av mange sett på som «gullalderen» til bandet.
Beck/Page-utgåva
I juni 1966, kort tid før innspelinga av albumet Yardbirds (òg kjend som Roger The Engineer), valde Samwell-Smith å forlate gruppa og arbeide som produsent i staden. Jimmy Page vart no henta inn som bassist, fram til rytmegitarist Dreja hadde lært seg å handtere bassgitaren.
The Yardbirds hadde no to sologitaristar i verdsklasse. Døme på kva duoen Beck-Page fekk til var konsertane dei spelte som oppvarming for The Rolling Stones, som av kritikarar vart skildra som «World War Three» og singelen «Happenings Ten Years Time Ago». «Happenings»-singelen hadde både Beck og Page på sologitar, medan John Paul Jones vart henta inn til innspelinga for å spele bass.
Denne utgåva av bandet spelte òg inn «Stroll On», ein halvvill versjon av standardlåten «Train Kept A-Rollin'», som dei spelte inn for Michelangelo Antonioni-filmen Blowup. Relf endra teksten og tittelen kvelden før songen skulle spelast inn, fordi det var ikkje tid å få i stand ein avtale med dei som hadde opphavsretten til songen. «Stroll On» har ein dobbel gitarsolo.
Diverre spelte ikkje Beck-Page-utgåva inn særleg meir i studio, og det finst få konsertopptak. Ein av dei songane dei spelte inn var «Beck's Bolero», eit stykke inspirert av Ravel sin «Bolero», tilskriven Page (Beck hevdar òg å ha skrive songen). Resten av musikarane på denne songen var John Paul Jones på bass, Keith Moon på trommer og Nicky Hopkins på piano. «Beck's Bolero» vart først gjeven ut som B-side til den første solosingelen til Beck, «Hi Ho Silver Lining» og var på det første soloalbumet hans, Truth.
Den siste Yardbirds-perioden
Den mektige synergien mellom Beck og Page var kortvarig. Beck vart sparka frå bandet etter ein turnepause i Texas seint i oktober 1966 og the Yardbirds heldt fram som ein kvartett resten av karrieren sin.
Page vart den nye sologitaristen, og han var like retta mot eksperimentering som det Beck hadde vore. Særleg vart han kjend for ein teknikk der han nytta ein fiolinboge på gitarstrengane. Han synte seg òg som dyktig på gitarplukking, som ein kan høyre på «White Summer», ein raga- og folkemusikkinspirert instrumental.
Trass i bidraga til Page vart the Yardbirds raskt mindre populære. Singelen «Happenings Ten Years Time Ago» hadde berre nådd 30. plass i USa og gjorde det enno verre i Storbritannia. At dei ikkje ønskte å lage hitsinglar gjorde at plateselskapet pressa hitprodusenten Mickie Most på dei, som fekk dei til å spele inn andre sine songar som ikkje passa stilen deira. Den første singelen med Most, «Little Games» gjorde det så dårleg i Storbritannia at EMI ikkje gav ut ei anna Yardbirds-plate der før etter bandet braut opp. Ei utgåve av Manfred Mann sin «Ha Ha Said The Clown», der berre Relf av medlemmene faktisk spelte, vart den siste singelen til Yardbirs som nådde Topp 50 i USA, sommaren 1967. Det siste albumet deira, Little Games, gjeven ut i Amerika i juli, vart ein flopp.
The Yardbirds brukte det meste av resten av året på å turnere i statane med den nye manageren Peter Grant og levde ei while living a schizofrent popliv. Medan platene deira vart stadig venlegare, vart konsertane deira stadig tyngre og meir eksperimentelle. Dei spelte sjeldan singlane sine frå 1967 på konsertane, og spelte heller ei blanding av hittar frå Beck-perioden og bluesstandarar, i tillegg til andre sine songar, som Velvet Underground og visesongaren Jake Holmes. Holmes sin «Dazed and Confused», med ny tekst av Relf og tung blues av Page, McCarty og Dreja, var eit fast innslag på konsertane til Yardbirds og vart så suksessrik at Page valde å ta songen med vidare til Led Zeppelin.
I 1968 var studiomaterialet og konsertmaterialet deira to forskjellige verder. I tillegg starta bandmedlemmene å gli frå kvarandre både personleg og kunstnarisk. Keith Relf og Jim McCarty nytta stadig marihuana og LSD på denne tida, og ønskte å utforske andre former for rock. Jimmy Page, som ikkje nytta narkotika, ønskte å ta bluesrocken til meir intense former og djupner, som Led Zeppelin seinare skulle verte kjend for. Chris Dreja, som framleis følte lojalitet for dei gamle venene sine, men som ikkje likte narkotikamisbruket deira, hadde same musikalske ønske som Page. I mars 1968 valde Relf og McCarty å forlate bandet, men dei to andre overtalte dei til å bli med på ein siste turne til Amerika.
Den siste singelen til The Yardbirds, spelt inn i januar og gjeven ut to månader seinare, viste desse forskjellige musikksmakane. A-sida, «Goodnight Sweet Josephine», var i same lei som dei tidlegare Mickie Most-produserte singlane frå året før, og låg nærare topp til stilen Relf og McCarty ønskte bandet skulle halde seg til. B-sida, «Think About It», hadde eit proto-Zeppelin riff av Page og delar av gitarsoloen til «Dazed and Confused» i solopartiet.
Ein konsert og nokre albumspor vart spelte inn i New York City i mars, mellom anna songen «Knowing That I'm Losing You», ei tidleg utgåve av det som vart songen «Tangerine» for Led Zeppelin. Ingen av songane vart offisielt gjeve ut.
7. juli 1968 heldt the Yardbirds den siste konserten sin ved Luton Technical College i Bedfordshire i England.
Sigurd Ibsen
Sigurd Ibsen var ein norsk forfattar og politikar. Han var son av forfattaren Henrik Ibsen og kona Suzannah Ibsen. Som politikar representerte han partiet Venstre, og var norsk statsminister i Stockholm frå 1903 til 1905.
The Yardbirds
The new Yardbirds og utviklinga til Led Zeppelin
Relf og McCarty forlet bandet og Jimmy Page og Chris Dreja ønskte å halde fram. Dei hadde avtale om ein konsertturne i Skandinavia på hausten og måtte få inn nye folk. B.J. Wilson frå Procol Harum, Paul Francis og studiomusikaren Clem Cattini vart påtenkt som nye bandmedlemmer. Den unge vokalisten og komponisten Terry Reid vart spurt om han ville overta for Relf, men han avslo på grunn av ein ny platekontrakt med Most. Han kunne derimot anbefale ein ung, ukjend songar frå Birmingham, Robert Plant. Plant anbefalte så barndomsvenen John Bonham på trommer. Dreja trekte seg ut av bandet for å starte opp som rockefotograf, og bassisten John Paul Jones, som hadde arbeidd med Page fleire gongar, kom inn i bandet.
Sigurd Ibsen
Bakgrunn
Sigurd Ibsen vart fødd i Oslo. Gjennom oppveksten hadde folk høge voner til han, og han måtte streva heile livet for å nå mål andre sette for han. Ibsen utdanna seg til jurist med doktorgrad frå Roma i 1882. Han gifta seg i 1892 med Bergljot Bjørnson, dotter til Bjørnstjerne Bjørnson. Dei fekk ein son, Tancred Ibsen, som blei ein respektert filmregissør.
The Yardbirds
The new Yardbirds og utviklinga til Led Zeppelin
Bandet hadde no ein heilt annan identitet og då Dreja påpeikte at han framleis hadde opphavsretten til Yardbirds-namnet, måtte dei finne eit nytt namn. Led Zeppelin hadde vore ein intern spøk i bandet sidan 1966. Namnet oppstod då Keith Moon frå The Who skildra ei supergruppe som bestod av han sjølv, John Entwistle, Steve Marriott, Beck og Page. Moon meinte dette bandet ville falle over som ein «bly-ballong» (lead balloon), kor på Entwistle svarte eller «a lead Zeppelin».
Etter the Yardbirds
Vokalist Keith Relf og trommeslagar Jim McCarty danna ei akustisk gruppe kalla Together og med hjelp frå Paul Samwell-Smith, som hadde oppnådd suksess som produsent for Cat Stevens i 1970, starta dei progrockbandet Renaissance.
Sigurd Ibsen
Utanrikstenesta
Ibsen forfølgde ein idé han allereie hadde kome med tidlegare, om at Noreg burde ha eit eige konsulatvesen. I 1899 oppnådde han å bli ekspedisjonssjef for det første norske utanrikskontoret då Stortinget oppretta dette i staden for den mindre utanriksavdelinga. I september 1902 blei dette døypt om til Departementet for udenrigske sager, handel, sjøfart og industri. Desse handlingane var steg på vegen til ei eiga norsk utanriksteneste, og dårleg likt på svensk hald. Seinare skulle konsulatsaka vera den utløysande årsaka til den norsk-svenske unionsoppløysinga.
The Yardbirds
Etter the Yardbirds
Jim McCarty danna i 1973 bandet Shoot, som spelte fleire gonger på BBC. Keith Relf starta i 1975 bandet Armageddon og i 1977 bandet Illusion.
I 1980-åra gjekk Jim McCarty, Chris Dreja og Paul Samwell-Smith saman og danna ein slags foreining av Yardbirds kalla Box of Frogs. Her var både Jeff Beck og Jimmy Page stundom med.
Sigurd Ibsen
Politikar
Ibsen var norsk statsminister i Stockholm frå 1903 til 1905 medan George Francis Hagerup var statsminister i Kristiania (Oslo). Ibsen var ein sentral person i oppløysinga av unionen mellom Sverige og Noreg i 1905. Han er rekna som viktig i å overtala viktige personar som Bjørnstjerne Bjørnson, Arne Garborg og Fridtjof Nansen til å gå inn for monarki. Mange av desse ynskte opphavleg republikk som styreform.
The Yardbirds
Gjenforeining
Jim McCarty og Chris Dreja gjenforeinte the Yardbirds i 1990-åra, med John Idan på bass og vokal og har turnert jamt og trutt sidan då. I 2003 kom eit nytt album, Birdland med Chris Dreja, Jim McCarty og dei nye medlemmene Gypie Mayo (sologitar), John Idan (bass) og Alan Glen (munnspel), og gjesteartistane Joe Satriani, Steve Vai, Slash, Brian May, Steve Lukather, Jeff «Skunk» Baxter, John Rzeznik, Martin Ditchum og Simon McCarty. Jeff Beck kom òg saman med dei tidlegare bandkameratane sine på songen «My Blind Life», samt den første gitaristen i bandet, Top Topham.
Sigurd Ibsen
Tenkjar og forfattar
Sigurd Ibsen skreiv sakprosa og skjønnlitteratur – drama, bøker og kronikkar i avisene. Etter første verdskrigen budde han og familien helst utanlands, i Italia og Tyskland.
The Yardbirds
Gjenforeining
Etter Birdland har Gypie Mayo i korte periodar vorte erstatta av Jerry Donahue.
Okkelberg kapell
Okkelberg kapell er ei langkyrkje frå 1905 i Stjørdal kommune i Trøndelag fylke.
Byggverket er i tre og har 200 plassar.
Sieghartskirchen
Kjøtprodusenten Fleschwaren Berger med sine over 400 tilsette held til i Sieghartskirchen.
ASR-10
ASR-10 er ein Ensoniq-samplar som kom på marknaden i 1992. Saman med AKAIs MPC-serie vert han rekna som den viktigaste samplaren innanfor hiphop-musikk, då produsentar som Kanye West, The Neptunes, Timbaland og Alchemist alle lagar musikken sin med han. Han skil seg frå MPC-ane med å vera eit sample-keyboard, der MPC-en er basert på pads (store, mjuke gummiknappar).
Kjelde
Engelsk wikipedia
La Pérouse-sundet
La Pérouse-sundet er eit sund som går mellom sørsida av den russiske øya Sakhalin og nordsida av den japanske øya Hokkaidō, og som knyter Japanhavet i vest til Okhotskhavet i aust. Sundet er 40 km lang og 20-40 meter djupt.
Sundet er kalla opp etter Jean-François de Galaup, comte de La Pérouse (Greven av La Pérouse), som utforska sundet i 1787.
Nordland Mållag
Nordland Mållag er fylkeslaget for Noregs Mållag for Nordland. Fylkeslaget ligg for tida nede.
I 2019 hadde Noregs Mållag 94 medlemmar i Nordland.
Før 1925
Før 1925 var det ikkje noko fylkeslag i Noregs Mållag som dekte Nordland fylke.
=== 1925-1938: Hålogaland mållag === Hålogaland mållag blei skipa i 1925 og meldte seg inn i Noregs Mållag i 1927. Odin Benum, styrar ved Vefsn folkehøgskole, fekk skipa laget og var leiar. I 1937 meldte Benum at laget i praksis var lagt ned. Året etter døydde Benum.
Hålogaland målkontor blei skipa i 1921, og styraren heldt først til i Trondenes herad (1921-1929), deretter i Tromsø (1929-1935), for så å ende i Trondenes (1935-1940). Det var Troms Fylkesmållag og Troms ungdomsfylking som stod bak målkontoret, men etter kvart kom også Lofoten og Vesterålen ungdomslag med i styringa. Målkontoret hadde også Nordland som arbeidsfelt.
=== 1947-1957: Nordland Fylkesmållag === Nordland Fylkesmållag blei skipa 13. juni 1948. Det skulle femne om heile Nordland, og Ivar Strompdal blei vald til formann,  som han var fram til 1952. På årsmøtet 18. mai 1957 blei det vedtatt å dele fylkeslaget i to: Helgeland Mållag og Nordre Nordland Mållag.
=== 1957-1966 : Forsøk på todelt fylkeslag === Helgeland Mållag blei skipa 26. mai 1958 på eit møte i Mosjøen, og Mathias Sellæg Moe, Nesna, blei vald til formann. På skipingstidspunktet ser det ut til å ha vore berre tre mållag i drift: Nesna mållag, Tjøtta mållag og Vefsn og Mosjøen mållag. Fylkeslaget ser ut til å ha vore i drift fram til 1961-62.
Nordre Nordland Mållag blei skipa 18. mai 1957 i Bodø. Området for laget skulle vere nordre delen av Nordland nordom Saltfjellet. Første formannen var Kåre Breivik, Bodø. Ved oppstarten hadde laget 80 medlemmar i seks medlemslag: Bøstad Målring, Sortland Mållag, Hadsel Mållag, Bodø og omland Mållag, Narvik og omland Mållag og Bjørnskinn Mållag. Nordre Nordland Mållag endra namn til Nordland Mållag på årsmøtet sitt i 1967.
=== 1967-1990-talet: Nordland mållag === Nordland mållag var eit direkte framhald av Nordre Nordland Mållag. Namnebytet blei gjort på årsmøtet i 1967. Tanken var at laget skulle femne om heile Nordland, men i praksis blei dette eit fylkeslag for Nordre Nordland. Lokallaga i sørfylket var direkte innmeldte i Noregs Mållag. Fylkeslaget arbeidde aktivt på mange område fram til 1990-talet. Det blei halde årsmøte 23. mai 1987, men leiaren flytta sommaren 1987, og fylkeslaget blei liggande nede. Det blei ikkje halde nytt årsmøte før i 1991. Så gjekk det igjen ei god tid før neste årsmøte. Siste registrerte årsmøte i Nordland mållag er i 1997, men litt etter blei i praksis fylkeslaget lagt ned.
Medlemslag og lokale mållag
Desse lokale mållag i Nordland står tilslutta Noregs Mållag:
== Lokale mållag i Nordland før 1945 ==
== Lokale mållag i Nordland etter 1945 ==
Fylkesveg 128 i Hordaland
Fylkesveg 128 i Hordaland går mellom Steinsdal og Byrkjeland bru i Kvam herad. Vegen er 2,7 km lang.
Astenosfære
Astenosfæren (frå gresk a + stenos'' «utan styrke») er eit geologisk sjikt i på jorda som ligg om lag 75–300 km under jordoverflata i den øvre delen av mantelen. Astenosfæren er blautare og meir plastisk enn massane over og under og det føregår langsame straumar i den seige lavamassen, som vert kalla mantelstraumar. Det er varmen frå det indre i jorda som driv mantelstraumane. Dei stivare platene ytst i jordskorpa glir på dette blaute skallet, ein prosess kalla platetektonikk. Den uregelmessige jordoverflate vert jamna ut tyngdemessig, isostasi, i astenosfæren og magma vert danna.
Haust
Haust (norrønt haustr) er ei årstid som dannar overgangen mellom sommar og vinter. Namnet har ho fått på grunn av at innhaustinga av frukt, grønsaker og korn som tradisjonelt skulle lagrast til vinteren på denne tida.
Astenosfære
I nokre tilfelle kan astenosfæren gå heilt ned til eit djup på 700 km.
Sjølv om ein såg føre seg astenosfæren alt i 1926, vart det først ved det store jordskjelvet i Chile 22. mai 1960 at ein fekk stadfesta at han eksisterte.
Haust
Hausten vert gjerne rekna som ei tid før haustjamdøgn til noko før vintersolkverv. Minkande solvarme fører til at temperaturane fell raskt over kontinenta, medan avkjølinga går seinare til havs. Lufta er relativt fuktig og det dannast lett tåke eller stratus over land. Lågtrykksaktiviten aukar, særleg ved hav- og kystområda, med mykje vind og nedbør. Oppbygginga av dei høgtrykk gjev rolegare vêr med mindre nedbør over kontinenta.
Laptevsundet
Laptevsundet (russisk Пролив Лаптева, Proliv Lapteva) er eit 60 km breitt sund nord i Russland. Det skil øya Bolsjoj Ljakhovskij i Ljakhovskijøyane frå fastlandet og knyt Laptevhavet i vest til Aust-Sibir-havet i aust. Sundet er kalla opp etter den russiske utforskaren Dmitrij Laptev.
Haust
På midlare breiddegrader vert som regel den meteorologiske hausten samstundes med september, oktober og november på den nordlege halvkula og mars, april og mai på den sørlege halvkula. I Antarktis er hausten stort sett avgrensa til februar, medan september og oktober er typiske haustmånader i Arktis.
Astronomisk haust varer på den nordlege halvkula frå om lag 7. august til om lag 16. november. Klimatisk er hausten definert til den perioden av året då den normale døgnmiddeltemperaturen er mellom 0 og 10 °C og temperaturtrenden er fallande. Etter denne definisjonen varer hausten 60 døgn i Oslo og 66 døgn i Tromsø.
I biletleg tyding kan haust visa til alderdom, tida når det lakkar mot slutten av livet.
See Me, Feel Me
«See Me Feel Me/Listening To You» er ein del av songen «We're Not Gonna Take It» skriven av Pete Townshend frå The Who. Songen er avslutninga på rockeoperaen Tommy. «See Me Feel Me/Listening To You» vart spelt på Woodstock Festival i 1969. The Who spelte heile verket Tommy seint på natta og under denne finalen så steig sola opp over horisonten og skein på bandet på scenen. Dette er fanga på film i The Kids Are Alright og Woodstock. «See Me, Feel Me» vart gjeven ut som singel og nådde 12. plassen på singellista i USA. I Storbritannia gjekk han ikkje inn på listene.
Bandet framførte denne songen under avslutningsseremonien til sommar-OL 2012 i London den 12. august 2012 i lag med «Baba O'Riley» og «My Generation».
Fotgjengar
Fotgangar, fotgjengar eller gåande er ein person som tek seg fram til fots, særleg i trafikken. Trafikkreglar kan også definera folk som ikkje går til fots som gåande.
I Noreg rekner ein i tillegg til folk som går folk som går på ski eller rulleski, køyrer rullestol, sparkstøtting eller akar kjelke, leiar sykkel eller moped, trillar barnevogn eller bruker leikekøyretøy som gåande.
Område for fotgjengarar
Fotgjengarar kan ha eigne område å ferdast på meint for dei, som fortau eller gangvegar, og eigne stader å kryssa vegar på, som fotgjengarfelt, gangbruer eller undergangar. Det finst også vegar og stiar som hovudsakleg er meint for gåande, som fotturruter eller gågater. Tradisjonelle stiar og smau kan vera laga mest for fotgjengarar.
Trafikkreglar knytte til gåande
Etter norske trafikkreglar skal gåande bruka gangveg, fortau, gangbane eller annan farbar del av vegen utanfor køyrebanen. Dersom det ikkje er mogleg å bruka slike vegdelar, kan gåande bruka sykkelveg, sykkelbane eller køyrebanen. Dei skal normalt gå ytst til venstre i gangretningen, men ytst til høgre dersom dei leiar sykkel.
Haag
Haag (nederlandsk 's-Gravenhage eller Den Haag) er ein by i Nederland. Haag ligg i provinsen Zuid-Holland, i den sørvestlege delen av landet, og har om lag 508 000 innbyggjarar (2014), noko som gjer han til den tredje største byen i Nederland, etter Amsterdam og Rotterdam.
Haag er administrativ hovudstad i Nederland, men ikkje offisiell hovudstad, den tittelen har Amsterdam. I Haag finn ein «Eerste Kamer» («Overhuset») og «Tweede Kamer» («Underhuset») som saman dannar Staten Generaal, den nederlandske nasjonalforsamlinga. Dronning Beatrix av Nederland arbeidsstaden sin (Paleis Noordeinde) og bustaden sin her (Paleis Huis ten Bosch). Vidare finn ein her alle ambassadar og dei fleste departement, samt ei rad internasjonale byrå og organisasjonar, døme kan vere Den internasjonale domstolen og Den internasjonale straffedomstolen.
Historie
Haag vart grunnlagd i 1248 av Vilhelm II, greve av Holland og Rex Romanorum, som skulle verte keisar av Det tysk-romerske riket. Han starta bygginga av ei borg i ein skog nær sjøen i Holland, der det var meininga han skulle bu etter han vart krona. Borga hans vart ikkje bygd ferdig, men restar av ho finst framleis og vert i dag kalla Ridderzaal («Riddarhallen»). Han vart framleis nytta for politiske hendingar, slik som den årlege trontalen til monarken.
Seinare nytta grevane av Holland Haag som det administrative senteret sitt. Des Graven Hage tyder bokstaveleg «hekken til greven» eller «greven sitt private område». Dei mektige byane i Holland, som Leiden, Delft og Dordrecht, valde eit kompromiss då dei valde den litle og lite viktige landsbyen Haag som det administrative senteret. Dette har ikkje endra seg og Haag er framleis sete for regjeringa i Nederland, men ikkje den offisielle hovudstaden.
For å halde Haag liten fekk han ikkje byrettar og eller bymurar. Då innbyggjarane på 1500-talet endeleg fekk lov å byggje bymurar valde dei i staden å nytte pengane på å byggje eit rådhus. Dette viste seg å vere eit katastrofalt val under åttiårskrigen sidan dei spanske troppane lett kunne erobre byen.
Haag fekk til slutt byrettar under den franske okkupasjonen i 1806, fleire hundreår etter at liknande nederlandske byar fekk same rettar. Alt dette har ført til ei vandresoge om at Haag ikkje er ein by, men ein landsby.
På grunn av historia manglar Haag eit historisk sentrum, som dei nærliggjande byane Leiden og Delft. Då regjeringa fekk ei viktigare rolle i nederlandsk politikk etter 1850 vart Haag raskt utvida. Dei eldre delane av byen er derfor stort sett frå 1800-talet og tidleg på 1900-talet. Den veksande byen innlemma delar av kommunen Loosduinen i 1903 og heile kommunen i 1923.
Pleurophyllum speciosum
Pleurophyllum speciosum er ei subantarktisk kjempeurt som veks på Auckland- og Campbelløyane i New Zealand, der ho er endemisk. Observasjonar gjorde med varmekamera fann at blada til P. speciosum var 9 °C varmare og blomestanden 11°C varmare enn lufttemperaturen. Varmen på blada er knytt til håra som sit på kantane mellom fòrene på blada. Truleg er denne oppvarminga eit resultat av utvikling i retning av eit betre stoffskifte gjennom ei meir effektiv utnytting av solvarmen på ein relativt kjølig stad.
Haag
Historie
Etter krigen var Haag på eit tidspunkt den største byggjeplassen i Europa. Byen vart kraftig utvida sørvestover og dei øydelagde områda vart raskt bygd opp att. Folketalet nådde ein topp rundt 1965 med om lag 600 000 innbyggjarar.
I 1970- og 1980-åra flytta den hovudsakleg kvite middelklassen til dei omliggande byane som Voorburg, Leidschendam, Rijswijk og Zoetermeer. Dette førte til at dei indre byområda vart fattigare, medan forstadane vart velståande. Forsøk på å inkludere delar av forstadane i Haag møtte stor motstand. I 1990-åra innlemma likevel Haag, med støtte frå regjeringa, store område frå dei omliggande byane og nye bygg vart ført opp, ein prosess som framleis pågår.
Fylkesveg 825
Vegen tar av frå E6 ved Middagshaugen og går forbi Gratangsbotn og Årstein og deretter vestover langs Astafjorden forbi Grov, Astafjord og Sandstrand til Steinsland der han møter E10.
Vegen kan vere eit alternativ til E10 mellom Bjerkvik/Gratangen og Tjeldsundbrua. Fylkesveg 825 har derimot dårlegare standard enn E10.
Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.
Astrogeologi
Astrogeologi er ei grein innan planetologi som omfattar geologien til himmellekamar som planetar og månane deira, asteroidar, kometar og meteorittar.
Wayuu
Wayuu, òg kalla goajiro (wayuu: 'wayuunaiki'), er eit språk blir snakka av 321 000 innbyggarar av wayuu-folk i nordvestre Venezuela og nordaustlege Colombia på Guajira-halvøya.
Olaug Nilssen
Olaug Nilssen er ein norsk forfattar. Ho debuterte i 1998 med romanen Innestengt i udyr, og arbeider som bokmeldar og forfattar av skjønnlitteratur og sakprosa.
Wayuu
Wayuu er eit av dei store arawakspråka. Dei to hovuddialektane er wüinpümüin og wopumüin, talt høvesvis nordaust og sørvest på halvøya. Desse dialektane er gjensidig forståelege ettersom dei er minimalt ulike. Dei fleste av dei yngre generasjonane av wayuu-folket snakkar flytande spansk i tillegg til wayuu, og då i størst grad i dei sørlege områda på halvøya. Det utdøydde guanebucan-språket kan faktisk ha vore ein dialekt av wayuu.
Olaug Nilssen
Nilssen voks opp i Solheimsdalen i Førde kommune og busette seg seinare i Bergen, der ho mellom anna studerte litteraturvitskap. Ho har vore aktiv i tidsskriftet Vagant, og var, saman med Gunnhild Øyehaug, redaktør for det no nedlagde litterære tidsskriftet Kraftsentrum. Ho var leiar for Skrivekunstakademiet i Hordaland frå 2008 til 2010.
Astrogeologi
Eugene Shoemaker har fått æra for å ha skapt Branch of Astrogeology (i dag kalla Astrogeology Research Program) hos U.S. Geological Survey. Han gjorde viktige bidrag til feltet og studiet av nedslagskrater, selenografi, asteroidar og kometar.
Wayuu
For å fremme tospråkleg utdanning blant wayuu-folk og andre colombianarar, kom Kamusuchiwo'u Ethno-pedagogisk senter eller Centro Etnoeducativo Kamusuchiwo'u opp for å skape den første illustrerte wayuunaiki-spansk, spansk-wayuunaiki ordboka.
Olaug Nilssen
Olaug Nilssen er blitt kåra til ein av dei ti viktigaste unge forfattarane i Noreg. Forfattarskapen hennar er allsidig og prega av humor.
Astrogeologi
Vitjingssenteret ved Barringer Meteor Crater nær Winslow i Arizona har eit astrogeologimuseum.
Fugleslekta Ara
Ara, engelsk macaw, er òg eit samnamn på store, neotropisk papegøyar, til saman ca. 16 artar i seks slekter.
Olaug Nilssen
Få meg på, for faen vart filmatisert i 2011.
Fugleslekta Ara
Morfologi og utsjånad
Ara-papegøyar er store parakittar arierande i storleik frå brunpanneara på 46 til 51 cm i lengd og 285-287 gram i vekt opp til grønvengara på 90–95 cm og 1708 g. Vengene er lange og smale, typisk for papegøyeartar som flyg over lange avstandar for å hente føde. Dei har ein massiv nedoverbøygd øvre kjeve og ein lapp med bleik hud rundt auga som kan strekkje seg til nebbrota. [1] Det nakne området har små fjører arrangert i linjer som dannar eit mønster over elles berr hud hos alle artar i denne slekta. Unnataket er raudara der huda er heilt berr. Dei fleste artane har mørkt nebb, men raudara og grønvengara har ein hornfarga øvre kjeve og ein svart underkjeve.
Olaug Nilssen
Tung tids tale er dramatisert av Riksteatret i samarbeid med Det Norsk Teatret og Kilden Teater og Konserthus.
Fugleslekta Ara
Morfologi og utsjånad
Fargene i fjørdrakta av Ara er spektakulære. Fire artar er hovudsakleg grøne, to av artane er stort sett i blått og gult, og tre artar, inkludert den utdøydde cubanske ara er i mykje raudt. Det er ingen kjønnsdimorfisme i fjørdrakt, og ungfuglar er like dei vaksne, men litt mattere blant nokre artar.
Distribusjon og habitat
Ara-papegøyar har ein neotropisk utbreiing frå Mexico til Argentina. Sentrum av Ara-distribusjonen ligg i Amazonasbassenget og i grenseområdet Panama-Colombia, kvart med så mange som fire artar, marginalt fem der soldatara nærmar seg vestlege Amazonas. Innanfor grensene av Bolivia kan ein finne sju artar, men ingen einskild lokalitet i Bolivia eller noko anna land kan vise til meir enn fire artar. Den mest utbreidde arten, raudara, er, eller var, utbreidd over store delar av Sentral-Amerika og Amazonas. På den andre side har både blåstrupeara og raudøyreara bittesmå distribusjonar i Bolivia. Det samla utbreiingsområdet for artane og slekta som heilskap er redusert i historisk tid på grunn av menneskelege aktivitetar. Soldatara finst frå det nordlege Mexico til nordlege Argentina, men utbreiingsområdet er usamanhengande, med populasjonar i Mexico, så eit stort gap, deretter ein populasjon i dei venezuelanske kystfjellrekkja og ein populasjon langs Andesfjella frå vestlege Venezuela til det nordlege Argentina. Blågulara vart utrydd på Trinidad i 1960, samt trekte seg tilbake frå Nord-Argentina, og fleire artar er tilsynelatande utrydda på øyane i Karibia.
Mullethalvøya
Mullethalvøya er del av det gælisktalande området, Gaeltacht, og irsk er det vanlegaste språket her. Det finst fleire irskspråklege sommarskular her. Mullet er også eit turistmål. Halvøya har fleire strender og eit mildt klima. Ein kan driva med golf, vassport, kiting, båtliv og fiske.
Fugleslekta Ara
Distribusjon og habitat
Ara-papegøyar er generelt ganske fleksible i krav til habitat, dette er mest synleg hos raudara, som med den omfattande distribusjonen sin kan nytte ut dei fleste naturtypar frå fuktig regnskog til opne skogsområde og savannar. Det einaste kravet er tilstrekkeleg store tre, der dei kan finne føde og byggjer reir i hòl. Dei andre artane er litt smalare i krav til habitata, men trongen for store tre er universell. Blåstrupeara lever vanlegvis i «øyar» av skog på savannen, og raudøyreara føretrekkjer tørt kratt og kaktusskog.
Mullethalvøya
Namn
Opphavet til namna Mullet og an Mhuirthead er uklart. Dei kan ha kome frå irsk Muileat eller an Mhuileat, som er blitt omsett som 'eid[et]'. Bernard O'Hara føreslår i Mayo: Aspects of its Heritage at eit lydskifte frå 'L' til 'R', som kan opptre på irsk, kan ha ført til forma an Mhuireat, som så blei til an Mhuirthead. Eit anna forslag er at namnet kjem frå engelk og viser til fiskeslaget mullet (multe eller forma sporeklinge, som i heraldikken kan kallast mullet.
Fugleslekta Ara
Distribusjon og habitat
Innanfor utbreiingsområdet, kan fuglane vandre mykje sesongmessig på leiting etter mat. Dei vil ikkje gjere trekk over store avstandar, men i staden meir lokale rørsler mellom ei rekkje ulike habitat.
Mullethalvøya
Historie og kultur
Soknet Kilcommon nordaust for Mullet har fleire synlege førhistoriske monument, som megalittiske graver. Utanfor kysten av Mullethalvøya ligg det fleire øyar, som Inishkea Islands, Inishglora og Duvillaun. Der er fyr på andre småøyar utannfor kysten på Blackrock og Eagle Island.
Fugleslekta Ara
Føde og kosthald
Som alle andre araer og dei fleste papegøyane, gjer frø og frukt ut for den største delen av dietten i slekta Ara. Den spesielle artane og utval av kosthald varierer frå art til art. I motsetnad til mange andre fuglegrupper som tar frø og er frøspreiarar, vil araer ete og fordøye frøa, og dei kan bruke dei uhyre sterke nebba sine å opne sjølv dei hardaste skala. Dei konkurrerer med nokre apeartar i kosthaldet; i ein studie av grønvengara i Venezuela delte dei mange av dei same trea som sakiar, Chiropotes, men i nokre tilfelle åt dei frøa umodne, på eit tidlegare stadium med meir gift, enn det sakiar gjer. Som andre papegøyar, kan araer bruke leire til å absorbere giftige stoff frå føda, gift som kjem frå frøa dei et. I tillegg kan giftig føde frå einskilde matkjelder bli nøytralisert av anna giftstoff, til dømes av tannin, som finst i andre matkjelder som dei samstundes tar av.
The Afterglow
The Afterglow er ein norsk produsentduo tilknytt Pass it Records. Gruppa består av Hans Marius «latHans» Skifjeld og Eigil «Ill Eig» Berntzen, og har i tillegg til å gjera beats for PI-artistar som Equicez, Phillip, Nico D og Onkl P arbeidd med m.a. Organism 12, Paperboys, MadCon og Karpe Diem.
Fugleslekta Ara
Hekking
Som nesten alle papegøyar, er Ara-papegøyane hòlehekkarar. Dei fleste av artane hekkar i hòlrom i tre, anten i levande eller daude tre. Naturlege hòl i tre kan nyttast, særleg i daude tre, elles hòl laga av andre artar, i Mexico kan soldatara framleis gjere nytte av reirplassar laga av den no kritisk truga arten keisarspett. I tillegg til å hekke i tre, kan soldatara og grønvengara òg hekke i naturlege sprekkar i fjell. Raudøyreara har bergsprekkar som einaste hekkehabitat, det manglar store nok tre i utbreiingsområdet deira.